  Тупсуктэм: Руслан Нуриахметов Майя Бывальцева Удмуртилэн Кункатэзлэн 53-тӥ ёзэтэзъя, улосвыл кивалтэт элькунлы выль быръем тӧро азьын ужоскетъёсызлэсь (полномочиосызлэсь) куштӥськиз. 5-тӥ коньывуонэ со пуысен косэмез (распоряжение) кивалтэтлэн тӧроезлэсь ужзэ быдэсъясь Константин Сунцов кинюртӥз. Ужкагаз улосвыл тӧрлыкъёслэн нимлыко сайазы 6-тӥ коньывуонэ шараямын. Элькунлы тӧрое быръем но ужоскетаз пырем Александр Бречалов кивалтэтлэсь ужоскетъёсызлэсь куштӥськемзэ кутон сярысь косэтэз (указ) кинюртӥз. Со ужкагазын ик министръёслэн кабинетсы ужоскетъёсты быдэясъясь сямен ужзэ азьланьтоз шуыса пусъемын, выль кивалтэтэз кылдытытозь. Тодэ вайытом, Александр Бречалов улосвыл тӧролэн ужоскетаз 5-тӥ коньывуонэ пыриз. Со нуналэ ик Кун Кенешлы тӧроез, солэсь кык воштӥсьёссэ но ялан ужась ӧриослы кивалтӥсьёсты бырйизы. Тегъёс: Удмуртия кивалтэт  